b'\n_START_ARTICLE_\nPau Gasol\n_START_SECTION_\nAnkstyvoji karjera\n_START_PARAGRAPH_\nPau Gasolis krep\xc5\xa1in\xc4\xaf prad\xc4\x97jo \xc5\xbeaisti savo mokyklos komandoje Alvirne. B\xc5\xabdamas 16-os met\xc5\xb3 priimtas \xc4\xaf Barselonos jauni\xc5\xb3 ekip\xc4\x85, kuri 1998\xc2\xa0m. laim\xc4\x97jo Albert Schweitzer Tournament bei FIBA Europe Under-18 Championship turnyrus . Per savo paskutin\xc4\xafj\xc4\xaf sezon\xc4\x85 Europoje P. Gasolis per rungtynes peln\xc4\x97 vidutini\xc5\xa1kai 11,3 ta\xc5\xa1ko ir atkovojo 5,2 kamuolius. 2001\xc2\xa0m. Barcelona tapo Ispanijos Nacionalin\xc4\x97s taur\xc4\x97s nugal\xc4\x97toja, o Pau Gasolis pripa\xc5\xbeintas naudingiausiuoju \xc5\xbeaid\xc4\x97ju. Tuomet P. Gasolis buvo pasirinktas tre\xc4\x8diuoju \xc5\xa1aukimu NBA naujok\xc5\xb3 bir\xc5\xbeoje ir tapo Atlanta Hawks komandos \xc5\xbeaid\xc4\x97ju, kuri perleido krep\xc5\xa1inink\xc4\x85 Memphis Grizzlies ekipai, i\xc5\xa1keisdama j\xc4\xaf \xc4\xaf Shareef-Abdul-Rahim.\n_START_SECTION_\n2001\xe2\x80\x932005\n_START_PARAGRAPH_\nPer pirm\xc4\x85j\xc4\xaf savo sezon\xc4\x85 Memphis Grizzlies komandoje P. Gasolis laim\xc4\x97jo met\xc5\xb3 naujoko NBA apdovanojim\xc4\x85.  Per rungtynes jis vidutini\xc5\xa1kai pelnydavo po 17,6 ta\xc5\xa1ko ir atkovodavo 8,9 kamuolius. Taip pat jis buvo vienintelis komandos \xc5\xbeaid\xc4\x97jas, rungtyniav\xc4\x99s visuose 82-iuose to sezono ma\xc4\x8duose. N\xc4\x97 vieneri\xc5\xb3 rungtyni\xc5\xb3 P. Gasolis nepraleido ir kit\xc5\xb3 met\xc5\xb3 sezone, tik jame pelnydavo jau vidutini\xc5\xa1kai 19,0 ta\xc5\xa1k\xc5\xb3.  Pirm\xc4\x85sias savo rungtynes NBA lygoje P. Gasolis praleido tre\xc4\x8diajame sezone\xc2\xa0\xe2\x80\x93 2004\xc2\xa0m. baland\xc5\xbeio 5 d.\xc2\xa0\xe2\x80\x93 d\xc4\x97l kojos traumos. 2003\xc2\xa0m. lapkri\xc4\x8dio 12 d. krep\xc5\xa1ininkas atkovojo 1500-\xc4\x85j\xc4\xaf kamuol\xc4\xaf savo karjeroje (rungtyn\xc4\x97se su Orlando Magic ir peln\xc4\x97 3000-\xc4\x85j\xc4\xaf ta\xc5\xa1k\xc4\x85 2003\xc2\xa0m. spalio 31 d. (\xc5\xbeaisdamas su Boston Celtics).  2005\xc2\xa0m. sausio 11 d. rungtyn\xc4\x97se su Indiana Pacers P. Gasolis peln\xc4\x97 5000-\xc4\x85j\xc4\xaf ta\xc5\xa1k\xc4\x85 ir blokavo 500-\xc4\x85j\xc4\xaf metim\xc4\x85 karjeroje, tapdamas de\xc5\xa1imtuoju \xc5\xbeaid\xc4\x97ju, grei\xc4\x8diausiai pasiekusiu tokius rezultatus nuo 1947\xe2\x80\x931954\xc2\xa0m. sezono.\n_START_SECTION_\n2005\xe2\x80\x932006\n_START_PARAGRAPH_\nPenktaisiais karjeros NBA lygoje metais jis tapo geriausiu vis\xc5\xb3 laik\xc5\xb3 kovotoju d\xc4\x97l at\xc5\xa1okusi\xc5\xb3 kamuoli\xc5\xb3. 2005\xc2\xa0m. kovo 24 d. rungtyn\xc4\x97se su New York Knicks P. Gasolis sugrieb\xc4\x97 savo 3072-\xc4\x85j\xc4\xaf kamuol\xc4\xaf.\n_START_SECTION_\nPirmosios Vis\xc5\xb3 \xc5\xbevaig\xc5\xbed\xc5\xbei\xc5\xb3 rungtyn\xc4\x97s\n_START_PARAGRAPH_\n2006\xc2\xa0m. vasario 9 d. P. Gasolis dalyvavo savo pirmosiose Vis\xc5\xb3 \xc5\xbevaig\xc5\xbed\xc5\xbei\xc5\xb3 rungtyn\xc4\x97se Hiustone, Teksaso mieste. Jis buvo parinktas kaip atsarginis centro puol\xc4\x97jas ir atstovavo Vakar\xc5\xb3 konferencijos ekipai. Tuo metu jis buvo vienas i\xc5\xa1 keturi\xc5\xb3 \xc5\xbeaid\xc4\x97j\xc5\xb3 Vakar\xc5\xb3 konferencijoje, kurie buvo pirmajame de\xc5\xa1imtuke pagal pelnamus ta\xc5\xa1kus, atkovotus kamuolius, rezultatyvius perdavimus bei blokuotus metimus. Taip pat jis buvo pirmasis ispan\xc5\xb3 bei Memphis Grizzlies \xc5\xbeaid\xc4\x97jas, patek\xc4\x99s \xc4\xaf Vis\xc5\xb3 \xc5\xbevaig\xc5\xbed\xc5\xbei\xc5\xb3 rungtynes.\n_START_SECTION_\n2006\xe2\x80\x932007\n_START_PARAGRAPH_\n\xc5\xa0iame NBA sezone P. Gasolis praleido pirm\xc4\x85sias savo 23 rungtynes. Tai atsitiko d\xc4\x97l kojos traumos, kuri\xc4\x85 \xc5\xbeaid\xc4\x97jas patyr\xc4\x97 2006\xc2\xa0m. pasaulio \xc4\x8dempionate pusfinalio rungtyn\xc4\x97se su Argentina. Trauma taip pat sutrukd\xc4\x97 P. Gasoliui tapti naudingiausiuoju turnyro \xc5\xbeaid\xc4\x97ju._NEWLINE_2007\xc2\xa0m. sausio 24 d. krep\xc5\xa1ininkas pasiek\xc4\x97 antr\xc4\x85j\xc4\xaf savo karjeroje trigub\xc4\x85 dubl\xc4\xaf. Tai \xc4\xafvyko rungtyn\xc4\x97se su Utah Jazz. P. Gasolis tuomet peln\xc4\x97 17 ta\xc5\xa1k\xc5\xb3, atkovojo 13 kamuoli\xc5\xb3 ir atliko 12 rezultatyvi\xc5\xb3 perdavim\xc5\xb3. Taip pat \xc5\xa1iose rungtyn\xc4\x97se jis blokavo 2 var\xc5\xbeov\xc5\xb3 metimus bei vien\xc4\x85 kart\xc4\x85 per\xc4\x97m\xc4\x97 kamuol\xc4\xaf.\n_START_SECTION_\n2007\xe2\x80\x932008\n_START_PARAGRAPH_\n2008\xc2\xa0m. vasario 1 d. P. Gasolis buvo i\xc5\xa1mainytas \xc4\xaf Los Angeles Lakers klub\xc4\x85. Per pirm\xc4\x85sias savo rungtynes \xc5\xa1iame klube su New Jersey Nets jis peln\xc4\x97 24 ta\xc5\xa1kus ir atkovojo 12 kamuoli\xc5\xb3. Kovo 14 d. rungtyn\xc4\x97se su New Orleans Hornets P. Gasolis pasitemp\xc4\x97 kulk\xc5\xa1n\xc4\xaf ir tur\xc4\x97jo praleisti artimiausias rungtynes. \xc4\xae startin\xc4\xaf penket\xc4\x85 \xc5\xbeaid\xc4\x97jas sugr\xc4\xaf\xc5\xbeo baland\xc5\xbeio 2 d. ir ma\xc4\x8de su Portland Trail Blazers su\xc5\xbeaid\xc4\x97 beveik 32 minutes, peln\xc4\x97 10 ta\xc5\xa1k\xc5\xb3, atkovojo 6 kamuolius ir atliko 7 rezultatyvius perdavimus. Ta\xc4\x8diau patirtos traumos pasekmes P. Gasolis jau\xc4\x8dia iki \xc5\xa1iol. _NEWLINE_2009\xc2\xa0m. sausio 2 d. rungtyn\xc4\x97se su Utah Jazz P. Gasolis peln\xc4\x97 savo 10000-\xc4\x85j\xc4\xaf ta\xc5\xa1k\xc4\x85 NBA lygoje.\n_START_SECTION_\nAsmeninis gyvenimas\n_START_PARAGRAPH_\nAbu P. Gasolio t\xc4\x97vai yra medikai. Jis gim\xc4\x97 Barselonoje, Sant Pau ligonin\xc4\x97je, kur dirbo jo t\xc4\x97vai. P. Gasolis niekada nesidom\xc4\x97jo futbolu, bet dievino krep\xc5\xa1in\xc4\xaf. Prie\xc5\xa1 prad\xc4\x97damas lankyti krep\xc5\xa1inio treniruotes \xc5\xbeaid\xc4\x97 regb\xc4\xaf.  Buvo apib\xc5\xabdinamas kaip \xc5\xa1eimos vaikas, puikus mokinys, \xc5\xa1iek tiek drovus, \xc5\xa1iek tiek pok\xc5\xa1tininkas.  Jo jaunesnysis brolis Marc Gasol taip pat profesionalus krep\xc5\xa1ininkas, pastaruoju metu \xc5\xbeaid\xc5\xbeiantis Memphis Grizzlies komandoje. P. Gasolis yra neved\xc4\x99s, dabar gyvena Marina del Rey, JAV.'